Jean-Charles Wismick

**Jean-Charles Wismick** S.M.M. (født 29. november 1963 i Petit-Desdunes i departementet L'Artibonite i Haiti) er en haitisk katolsk ordensgeistlig og hjelpebiskop i Port-au-Prince.
## Liv og virke
### Bakgrunn
Jean-Charles Wismick fullførte først en postulantperiode hos salesianerne i Thorland.  Han sluttet seg senere til montfortanerne. Han studerte filosofi og katolsk teologi ved *Notre-Dame d'Haïti*-seminaret. 
### Prest
Han mottok presteordinasjonens sakrament den 15. januar 1995.

Etter ordinasjonen tjenestegjorde Wismick først i menigheten *Saint-Georges* i Bassin-Bleu i bispedømmet Port-de-Paix. I 1997 ble han sendt til USA for videre studier, hvor han tok en mastergrad i psykologisk rådgivning fra Fordham University i New York City i 1999. I tillegg til studiene virket han fra 1997 til 2000 som kapellan i menigheten* Saint Brigid* i Westbury i bispedømmet Rockville Centre. 

Etter å ha returnert til hjemlandet, var Wismick fra 2000 til 2005 generaldirektør for montfortanernes *Collège Notre-Dame de Lourdes* i Port-de-Paix. og fra 2002 til 2005 som direktør for den bispedømmelige kommisjon for rettferdighet og fred i bispedømmet Port-de-Paix. I tillegg var han provinsrådsmedlem og sekretær i den haitiske provinsen i sin orden fra 2002 til 2006, og novisemester i Lavaud fra 2005 til 2006. I 2006 fortsatte Wismick studiene ved Fordham University i New York City, hvor han tok en mastergrad i utdanning i 2009. I 2011 tok han doktorgrad i psykologi under Akane Zusho for avhandlingen «Immigrant adolescent perceptions of parental and teacher autonomy: Effects on intrinsic motivation, engagement, and self-regulated learning». Han tok også  diplom i åndelig veiledning i 2011. Fra 2011 til 2012 fullførte han et postdoktoropphold ved Harvard University. Parallelt med studiene var han kapellan i menighetene *St. Anne* i Brentwood (2006–2019) og *Saint Brigid* i Westbury (2009–2012).

Fra 2012 til 2017 var viserektor ved *Université Notre-Dame d'Haïti* i Port-au-Prince, hvor han var professor. I løpet av denne tiden ledet han også *Montfortaine*senteret i Turgeau] og *Senteret for evangelisering, spiritualitet og mental helse*. Fra 2013 til 2017 var han også pastor i *Saint-Louis de France* menighet i Turgeau. Fra 2012 til 2015 var han dessuten medlem av provinsrådet i den haitiske provinsen i sin orden. Fra 2017 til 2023 var Wismick generalvikar for montfortanerne og generalassistent for Nord-Amerika, Latin-Amerika og Karibia. Fra 2017 ledet han dessuten Den internasjonale kommisjon for beskyttelse av barn i sin orden i Roma. Han underviste også ved Det pavelige gregorianske universitet i Roma.

### Hjelpebiskop i Port-de-Prince
Den 31. mai 2024 utnevnte pave Frans ham til titulærbiskop av *Lestrona* og hjelpebiskop i Port-au-Prince. Erkebiskopen av Port-au-Prince, Max Leroy Mésidor, vigslet ham og Louis-Jean Sander til biskoper den 3. august samme år i sognekirken *Saint-Pierre* i Pétionville; medvigslene var biskopen av Les Cayes, kardinal Chibly Langlois, og biskopen av Fort-Liberté, Quesnel Alphonse S.M.M.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991
* Erkebiskop Bernardito Cleopas Auza (1959-) *2008
* Erkebiskop Max Leroy Mésidor (1962- ) *2012 
* Biskop *Jean-Charles Wismick* (1963- ) *2024

## Referanser